Spoštovani,

obveščamo vas, da Veleposlaništvo RS v Bratislavi v sodelovanju z Gospodarsko zbornico Slovenije in regionalno gospodarsko zbornico v Banski Bystrici ([SOPK BB](http://bb.sopk.sk/)) pripravlja slovensko-slovaški poslovni forum. Forum bo potekal **v petek 9. junija ob 10.00 uri** v prostorih [mestne hiše](http://www.banskabystrica.sk/radnica.phtml?id3=62824) (Námestie SNP 1, 974 01, Banská Bystrica) in bo sestavni del dvodnevnega dogodka imenovanega "Slovenski dnevi v Banski Bystrici".

Cilj poslovnega foruma je spodbuditi in poglobiti gospodarsko sodelovanje Slovenije z Banskobystriško regijo, ki je zaradi relativne oddaljenosti med slovenskimi podjetji sicer manj prepoznavna, a ponuja nekatere še neizkoriščene poslovne priložnosti na širšem območju osrednje Slovaške. Glede na gospodarske značilnosti te regije se možnosti za vzpostavitev sodelovanja kažejo zlasti na področjih metalurgije, lesno-predelovalne in pohištvene industrije, gozdarstva (raziskave), strojne in kovinske industrije, gradbene mehanizacije, farmacevtike, papirne industrije, steklarstva, rudarstva (magnezit) ter turizma (zimski športi, pohodništvo, gorsko kolesarstvo).

Program foruma je razdeljen na dva dela: v prvem, plenarnem delu bodo udeleženci spoznali poslovno okolje in investicijske priložnosti v Banskobystriški regiji s poudarkom na zgoraj omenjenih panogah. V drugem delu bodo izpeljani vnaprej dogovorjeni dvostranski pogovori slovenskih in slovaških podjetij (B2B), dogodek pa se bo zaključil z mreženjem ob kosilu.

Podroben program poslovnega dogodka

  9:30 – 10:00  registracija udeležencev   
10:00 – 10:15  Uvodni nagovori (veleposlanica RS v Bratislavi, Bernarda Gradišnik, Ján Nosko, župan mesta

Banská Bystrica, Július Kriváň, predsednik predsedstva regionalne zbornice SOPK v Banski

Bystrici)   
10:15 – 10:30  Predstavitev poslovnega okolja v Republiki Sloveniji   
10:30 – 10:45  Predstavitev poslovnega okolja v Banskobystriški regiji   
10:45 – 12:30  B2B med predstavniki slovenskih in slovaških podjetij   
12:30 – 13:30  Pogostitev in mreženje

Na slovensko-slovaški poslovni forum se lahko prijavite s priloženo prijavnico, ki jo izpolnjeno pošljite na e-mail veleposlanitšva v Bratislavi ([sloembassy.bratislava@gov.si](mailto:sloembassy.bratislava@gov.si)). Za dodatne informacije se lahko obrnete tudi na tel. +421 2 572 6770 oz. na g. Miho Rosslerja, gospodarskega svetovalca s sedežem v Pragi (+420 233 081 215).

Lep pozdrav,

|  |  |
| --- | --- |
|  | **Miha Rössler** |
|  | Minister Plenipotentiary, Economic Affairs |
|  |  |
| http://www.mzz.gov.si/fileadmin/pageuploads/foto/1210/logo2.jpg | Embassy of the Republic of Slovenia |
|  |  |
|  |  |
|  | Pod Hradbami 15, 160 41 Prague 6, Czech Republic T: +420 233 081 215 | M: +420 608 418 998 [http://praga.veleposlanistvo.si/](http://http:/praga.veleposlanistvo.si/)  [cid:_1_0EA2F6400EA55EC0003D00D3C125810F](https://www.facebook.com/slovenia.embassy)[cid:_1_0EA2F8440EA55EC0003D00D3C125810F](https://twitter.com/MZZRS) |